Szám: KP/217- /2021.

1. **E l ő t e r j e s z t é s**

**Tárgy: A felnőtt -és gyermek háziorvosi praxisok munkájának elismerése**

**Előterjesztő: dr. Molnár Attila polgármester**

**Nagyné Varga Judit aljegyző**

### Az előterjesztést készítette: Nagy Edit intézményi és pályázati osztályvezető

Tisztelt Képviselő-testület!

Magyarország Kormánya a 27/2021. (I.29.) Kormányrendelet 1. §-ával 2021. január 29-én az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében Magyarország egész területére kihirdette a veszélyhelyzetet. A rendkívüli veszélyhelyzetre való tekintettel polgármesteri határozat és rendelet meghozatalára a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésben meghatározott rendelkezés lehetőséget ad a polgármesternek, hiszen a képviselő-testület feladat-és hatáskörét egyszemélyben gyakorolja.

Komáromban a felnőtt lakosság egészségügyi alapellátására nyolc, a gyermekek ellátására négy, a fogorvosi ellátásra négy háziorvosi körzet áll rendelkezésre. Mind a 16 praxisban dolgozókra az egy éve tartó járványhelyzet rendkívül nagy terhet ró. Különösen igaz ez a mostani helyzetre, amikor az orvosok folyamatosan – hétvégén is – oltanak, miközben ellátják a védekezéssel kapcsolatos egyéb feladatokat, illetve a szokásos, mindennapi teendőiket is.

A fentiek alapján javasoljuk, hogy - elismerve és megköszönve az egészségügyi dolgozók erőfeszítéseit, munkáját - Komárom Város Önkormányzata elsősorban az oltással kapcsolatos többletfeladatok, illetve a védekezéssel kapcsolatban felmerülő költségek fedezésére, minden, az alapellátásban dolgozó praxis számára nyújtson egyszeri 200.000 Ft összegű anyagi segítséget.

**Határozati javaslat:**

**A veszélyhelyzet kihirdetéséről szóló 27/2021. (I.29.) Kormányrendelettel kihirdetett veszélyhelyzetben a döntés joga a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§ (4) bekezdésben rögzítetteken alapul. (Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja.)**

**A fentiek értelmében, mint Komárom Város Polgármestere az alábbi döntést hozom:**

1. **Komárom Város Önkormányzat Képviselő-testülete a Komáromban, az egészségügyi alapellátásban működő 16 praxis (felnőtt - és gyermek háziorvosi, fogorvosi) részére – elismerve és segítve a COVID19 vírus okozta veszélyhelyzetben végzett áldozatos munkájukat – egyszeri 200.000 Ft/praxis anyagi segítséget nyújt.**
2. **Komárom Város Önkormányzat Képviselő-testülete Komárom Város Önkormányzata 2021.évi költségvetése Általános Tartalékának terhére 3.200.000 Ft összeget biztosít Komárom Város Egészségügyi Alapellátási Szolgálata 2021.évi költségvetése Működési Kiadásainak javára. A fent megállapított összeg a praxisok működésének finanszírozására használható fel.**

**Határidő: 2020. április 15.**

**Felelős: dr. Molnár Attila polgármester**

Komárom, 2020. március 31.

Nagyné Varga Juditdr. Molnár Attila

aljegyző polgármester